വിട വാങ്ങിയെങ്കിലും ആ കണ്ണുകള് ഇനിയും ലോകത്തെ കാണും പുനീതിന്റെ കണ്ണുകള് ധാനം ചെയ്യും ബംഗളൂരു: കന്നഡ സിനിമാ മേഖലയിലെ സൂപ്പര്താരം പുനീത് രാജ്കുമാറിന്റെ വിയോഗം തീരാ നഷ്ടമായാണ് സിനിമാ ലോകം കാണുന്നത്.തങ്ങളുടെ അപ്പു ഇനിയില്ലെന്ന വാര്ത്ത വിശ്വസിക്കാന് പോലുമാകാതെ തകര്ന്ന അവസ്ഥയിലാണ് ആരാധകര്.ഇതോടെ കന്നഡ സിനിമാ ലോകം കണ്ണീര്വാര്ക്കുകയാണ്.എന്നാല്, താരത്തിന്റെ വിയോഗത്തിലും പുനീതിന്റെ കണ്ണുകള് ഇനിയും ലോകം കാണും. പുനീതിന്റെ ആഗ്രഹപ്രകാരം അദ്ദേഹത്തിന്റെ കണ്ണുകള് ദാനം ചെയ്യുമെന്നാണ് പുറത്ത് വരുന്ന റിപ്പോര്ട്ടുകള്.പുനീതിന്റെ അച്ഛന് രാജ്കുമാറും അമ്മ പാര്വതമ്മയും ചെയ്ത പാതയില് തന്നെയാണ് അദ്ദേഹവും കണ്ണ് ദാനം ചെയ്തത്.മുന്പ് തന്നെ അദ്ദേഹം മരണശേഷം കണ്ണുകള് ദാനം ചെയ്യണമെന്ന് പറഞ്ഞിരുന്നു.അച്ഛന് രാജ്കുമാറും അമ്മ പാര്വതമ്മയുടേയും കണ്ണുകള് മരണശേഷം ദാനം ചെയ്തിരുന്നു. ഇതുപോലെ തന്റെ കണ്ണുകളും നല്കണമെന്നായിരുന്നു പുനീതിന്റെ മോഹം.